SL Uradni list Evropske unije L 16/41

IZVEDBENI SKLEP KOMISIJE

z dne 17. januarja 2014

o finančni pomoči Unije za leto 2014 referenčnim laboratorijem Evropske unije

(notificirano pod dokumentarno številko C(2014) 104)

(Besedilo v angleškem, danskem, francoskem, italijanskem, nemškem, nizozemskem, španskem in švedskem jeziku je edino verodostojno)

(2014/27/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (1) in zlasti člena 31(2) Odločbe,

ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (2), ter zlasti člena 32(7) Uredbe,

ob upoštevanju naslednjega:

(1) V skladu s členom 84 Uredbe (EU, Euratom) št. 966/2012 Evropskega parlamenta in Sveta (3) (v nadaljnjem besedilu: finančna uredba) in členom 94 Delegirane uredbe Komisije (EU) št. 1268/2012 (4) (v nadaljnjem besedilu: izvedbena pravila) institucija ali organi, na katere je ta institucija prenesla pooblastila, pred odobritvijo odhodka iz proračuna Unije sprejmejo sklep o financiranju, ki določa bistvene elemente ukrepa, povezanega z odhodki iz proračuna.

(2) Službe Komisije so ocenile in odobrile delovne programe in ustrezne okvirne proračune, ki so jih referenčni laboratoriji EU leta 2013 predložili za leto 2014.

(3) V skladu s tem bi bilo treba dodeliti finančno pomoč Unije določenim referenčnim laboratorijem EU za sofinanciranje njihovih dejavnosti, ki vključujejo izvajanje nalog in dolžnosti iz člena 32 Uredbe (ES) št. 882/2004. Finančna pomoč Unije bi morala znašati 100 % upravičenih stroškov ob upoštevanju višine finančne pomoči EU, dodeljene s tem sklepom.

(4) Izvedbena uredba Komisije (EU) št. 135/2013 (5) določa pravila o upravičenosti za delavnice, ki jih organizirajo referenčni laboratoriji EU. Prav tako omejuje finančno pomoč na največ 32 udeležencev, tri povabljene predavatelje in deset predstavnikov tretjih držav na delavnicah. Odstopanja od navedene omejitve bi bilo treba odobriti nekaterim referenčnim laboratorijem Evropske unije, ki potrebujejo podporo za udeležbo več kot 32 oseb, da bi bile delavnice bolj učinkovite. Odstopanja so mogoča, zlasti če referenčni laboratorij EU prevzame vodstvo in odgovornost pri organizaciji delavnice z drugim referenčnim laboratorijem Evropske unije.

(5) Za šest referenčnih laboratorijev EU, imenovanih v okviru Skupnega raziskovalnega središča, je razmerje določeno v letnem upravnem dogovoru, ki sta mu dodana delovni program in ustrezen proračun, saj sta Skupno raziskovalno središče in Generalni direktorat za zdravje in potrošnike službi Komisije.

(6) Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJI SKLEP:

Člen 1

Unija dodeli finančno pomoč laboratoriju Laboratoire de sécurité des aliments (LSA) agencije Agence nationale de sécurité sanitaire de l’alimentation, de l’environnement et du travail (ANSES), Maisons-Alfort, Francija, za naslednje dejavnosti v obdobju od 1. januarja 2014 do 31. decembra 2014:

(a) za analize in testiranje mleka in mlečnih izdelkov navedena finančna pomoč ne presega 360 000 EUR;

(b) za analize in testiranje bakterije Listeria monocytogenes navedena finančna pomoč ne presega 413 000 EUR;

(c) za analize in testiranje koagulaza pozitivnih stafilokokov, vključno s Staphylococcus aureus, navedena finančna pomoč ne presega 359 000 EUR.

Člen 2

Unija dodeli finančno pomoč laboratoriju Rijksinstituut voor Volksgezondheid en Milieu (RIVM), Bilthoven, Nizozemska, za analize in testiranje zoonoz (salmonela).

Za obdobje od 1. januarja 2014 do 31. decembra 2014 navedena finančna pomoč ne presega 497 000 EUR.

Člen 3

Unija dodeli finančno pomoč laboratoriju Laboratorio de Biotoxinas Marinas, Agencia Española de Seguridad Alimentaria y Nutrición (Ministerio de Sanidad y Política Social), Vigo, Španija, za spremljanje morskih biotoksinov.

Za obdobje od 1. januarja 2014 do 31. decembra 2014 navedena finančna pomoč ne presega 330 000 EUR.

Člen 4

Unija dodeli finančno pomoč laboratoriju centra Centre for Environment, Fisheries and Aquaculture Science (CEFAS), Weymouth, Združeno kraljestvo, za naslednje dejavnosti v obdobju od 1. januarja 2014 do 31. decembra 2014:

(a) za spremljanje virusne in bakteriološke okuženosti školjk navedena finančna pomoč ne presega 344 000 EUR;

(b) za bolezni rakov navedena finančna pomoč ne presega 160 000 EUR.

Člen 5

Unija dodeli finančno pomoč laboratoriju Istituto Superiore di Sanità (ISS), Rim, Italija, za naslednje dejavnosti v obdobju od 1. januarja 2014 do 31. decembra 2014:

(a) za analize in testiranje bakterije Escherichia coli, vključno z verotoksično E. coli (VTEC), navedena finančna pomoč ne presega 344 000 EUR;

(b) za analize in testiranje parazitov (zlasti Trichinella, Echinococcus in Anisakis) navedena finančna pomoč ne presega 377 000 EUR;

(c) za ostanke nekaterih snovi iz točke 12(d) oddelka I Priloge VII k Uredbi (ES) št. 882/2004 navedena finančna pomoč ne presega 330 000 EUR.

Člen 6

Unija dodeli finančno pomoč laboratoriju Statens Veterinärmedicinska Anstalt (SVA), Uppsala, Švedska, za spremljanje bakterije Campylobacter.

Za obdobje od 1. januarja 2014 do 31. decembra 2014 navedena finančna pomoč ne presega 423 000 EUR.

Člen 7

Unija dodeli finančno pomoč laboratoriju Fødevareinstituttet, Danmarks Tekniske Universitet (DTU), København, Danska, za spremljanje protimikrobne odpornosti.

Za obdobje od 1. januarja 2014 do 31. decembra 2014 navedena finančna pomoč ne presega 517 000 EUR.

Člen 8

Unija dodeli finančno pomoč laboratoriju Animal Health and Veterinary Laboratories Agency (ex-VLA), Addlestone, Združeno kraljestvo, za naslednje dejavnosti v obdobju od 1. januarja 2014 do 31. decembra 2014:

(a) za spremljenje transmisivnih spongiformnih encefalopatij navedena finančna pomoč ne presega 317 000 EUR;

(b) z odstopanjem od člena 10 Izvedbene uredbe Komisije (EU) št. 926/2011 (6), kakor je bila spremenjena z Izvedbeno uredbo (EU) št. 135/2013, in kar zadeva delavnico v zvezi z navedeno dejavnostjo, ima referenčni laboratorij Evropske unije pravico zahtevati finančno pomoč za udeležbo več kot 32 udeležencev;

(c) za atipično kokošjo kugo navedena finančna pomoč ne presega 113 000 EUR;

(d) za aviarno influenco navedena finančna pomoč ne presega 403 000 EUR.

Člen 9

Unija dodeli finančno pomoč laboratoriju Centre Wallon de Recherches agronomiques (CRA-W), Gembloux, Belgija, za analize in testiranje živalskih beljakovin v krmi.

Za obdobje od 1. januarja 2014 do 31. decembra 2014 navedena finančna pomoč ne presega 599 000 EUR.

Člen 10

Unija dodeli finančno pomoč laboratoriju Laboratoire de Fougères, de L’Agence nationale de sécurité sanitaire de l’alimentation, de l’environnement et du travail (ANSES), Fougères, Francija za ostanke nekaterih snovi iz točke 12(b) oddelka I Priloge VII k Uredbi (ES) št. 882/2004.

Za obdobje od 1. januarja 2014 do 31. decembra 2014 navedena finančna pomoč ne presega 512 000 EUR.

Člen 11

Unija dodeli finančno pomoč laboratoriju Bundesamt für Verbraucherschutz und Lebensmittelsicherheit (BVL), Berlin, Nemčija, za ostanke nekaterih snovi iz točke 12(c) oddelka I Priloge VII k Uredbi (ES) št. 882/2004.

Za obdobje od 1. januarja 2014 do 31. decembra 2014 navedena finančna pomoč ne presega 512 000 EUR.

Člen 12

Unija dodeli finančno pomoč laboratoriju RIKILT – Institute for Food Safety, ki je del Wageningen University and Research Centre, Wageningen, Nizozemska, za ostanke nekaterih snovi iz točke 12(a) oddelka I Priloge VII k Uredbi (ES) št. 882/2004.

Za obdobje od 1. januarja 2014 do 31. decembra 2014 navedena finančna pomoč ne presega 512 000 EUR.

Člen 13

Unija dodeli finančno pomoč laboratoriju Chemisches und Veterinäruntersuchungsamt (CVUA) Freiburg, Nemčija, za naslednje dejavnosti v obdobju od 1. januarja 2014 do 31. decembra 2014:

(a) za analize in testiranje ostankov pesticidov v živilih živalskega izvora in proizvodih z visoko vsebnostjo maščob navedena finančna pomoč ne presega 244 000 EUR;

(b) za analize in testiranje dioksinov in PCB v krmi in živilih navedena finančna pomoč ne presega 510 000 EUR.

Člen 14

Unija dodeli finančno pomoč laboratoriju Fødevareinstituttet, Danmarks Tekniske Universitet (DTU), Søborg, Danska, za analize in preskušanje ostankov pesticidov v žitaricah in krmi.

Za obdobje od 1. januarja 2014 do 31. decembra 2014 navedena finančna pomoč ne presega 257 000 EUR.

Člen 15

Unija dodeli finančno pomoč laboratoriju Laboratorio Agrario de la Generalitat Valenciana (LAGV)/Grupo de Residuos de Plaguicidas de la Universidad de Almería (PRRG), Almerija, Španija, za analize in testiranje ostankov pesticidov v sadju in zelenjavi, vključno s proizvodi z visoko vsebnostjo vode in kisline.

Za obdobje od 1. januarja 2014 do 31. decembra 2014 navedena finančna pomoč ne presega 440 000 EUR.

Člen 16

Unija dodeli finančno pomoč laboratoriju Chemisches und Veterinäruntersuchungsamt (CVUA) Stuttgart, Nemčija, za analize in testiranje ostankov pesticidov z metodami določanja enega ostanka.

Za obdobje od 1. januarja 2014 do 31. decembra 2014 navedena finančna pomoč ne presega 428 000 EUR.

Člen 17

Unija dodeli finančno pomoč laboratoriju Laboratorio Central de Veterinaria (LCV) de Algete, Ministerio de Agricultura, Pesca y Alimentación, Algete (Madrid), Španija, za konjsko kugo.

Za obdobje od 1. januarja 2014 do 31. decembra 2014 navedena finančna pomoč ne presega 110 000 EUR.

Člen 18

Unija dodeli finančno pomoč laboratoriju Pirbright Institute (nekdanji AFRC Institute for Animal Health), Pirbright, Združeno kraljestvo, za naslednje dejavnosti v obdobju od 1. januarja 2014 do 31. decembra 2014:

(a) za vezikularno bolezen prašičev navedena finančna pomoč ne presega 61 000 EUR;

(b) za bolezen modrikastega jezika navedena finančna pomoč ne presega 266 000 EUR;

(c) za slinavko in parkljevko navedena finančna pomoč ne presega 396 000 EUR.

Člen 19

Unija dodeli finančno pomoč laboratoriju Technical University of Denmark, National Veterinary Institute, Department of Poultry, Fish and Fur Animals, Aarhus, Danska, za bolezni rib.

Za obdobje od 1. januarja 2014 do 31. decembra 2014 navedena finančna pomoč ne presega 350 000 EUR.

Člen 20

Unija dodeli finančno pomoč laboratoriju IFREMER, La Tremblade, Francija, za bolezni školjk.

Za obdobje od 1. januarja 2014 do 31. decembra 2014 navedena finančna pomoč ne presega 200 000 EUR.

Člen 21

Unija dodeli finančno pomoč laboratoriju Institut für Virologie der Tierärztlichen Hochschule Hannover, Hannover, Nemčija, za klasično prašičjo kugo.

Za obdobje od 1. januarja 2014 do 31. decembra 2014 navedena finančna pomoč ne presega 388 000 EUR.

Člen 22

Unija dodeli finančno pomoč laboratoriju Centro de Investigación en Sanidad Animal, Valdeolmos, Španija, za afriško prašičjo kugo.

Za obdobje od 1. januarja 2014 do 31. decembra 2014 navedena finančna pomoč ne presega 317 000 EUR.

Člen 23

Unija dodeli finančno pomoč laboratoriju INTERBULL Centre, Department of Animal Breeding and Genetics – SLU, Swedish University of Agricultural Sciences, Uppsala, Švedska, za prispevanje k poenotenju testnih metod in ocenjevanja rezultatov za čistopasemsko plemensko govedo.

Za obdobje od 1. januarja 2014 do 31. decembra 2014 navedena finančna pomoč ne presega 150 000 EUR.

Člen 24

Unija dodeli finančno pomoč laboratoriju ANSES, Laboratoire de santé animale, Maisons-Alfort, Francija, za brucelozo.

Za obdobje od 1. januarja 2014 do 31. decembra 2014 navedena finančna pomoč ne presega 299 000 EUR.

Člen 25

Unija dodeli finančno pomoč laboratoriju ANSES, Laboratoire de santé animale, Maisons-Alfort/Laboratoire de pathologie équine, Dozulé, Maisons-Alfort, Francija, za bolezni enoprstih kopitarjev razen konjske kuge.

Za obdobje od 1. januarja 2014 do 31. decembra 2014 navedena finančna pomoč ne presega 559 000 EUR.

Člen 26

Unija dodeli finančno pomoč laboratoriju ANSES, Laboratoire de la rage et de la faune sauvage, Malzéville, Francija, za steklino.

Za obdobje od 1. januarja 2014 do 31. decembra 2014 navedena finančna pomoč ne presega 282 000 EUR.

Člen 27

Unija dodeli finančno pomoč laboratoriju Centro de Vigilancia Sanitaria Veterinaria (VISAVET), Universidad Complutense de Madrid, Madrid, Španija, za tuberkulozo.

Za obdobje od 1. januarja 2014 do 31. decembra 2014 navedena finančna pomoč ne presega 260 000 EUR.

Člen 28

Unija dodeli finančno pomoč laboratoriju ANSES, Laboratoire de Sophia-Antipolis, Sophia-Antipolis, Francija, za zdravje čebel.

Za obdobje od 1. januarja 2014 do 31. decembra 2014 navedena finančna pomoč ne presega 422 000 EUR.

Člen 29

Unija dodeli finančno pomoč Skupnemu raziskovalnemu središču Evropske komisije, Geel, Belgija, za naslednje dejavnosti v obdobju od 1. januarja 2014 do 31. decembra 2014:

(a) za dejavnosti, povezane s težkimi kovinami v krmi in živilih, navedena finančna pomoč ne presega 239 000 EUR;

(b) za dejavnosti, povezane z mikotoksini, navedena finančna pomoč ne presega 271 000 EUR;

(c) za dejavnosti, povezane s policikličnimi aromatskimi ogljikovodiki (PAH), navedena finančna pomoč ne presega 269 000 EUR;

(d) za dejavnosti, povezane z dodatki za uporabo v prehrani živali, navedena finančna pomoč ne presega 71 000 EUR.

Člen 30

Unija dodeli finančno pomoč Skupnemu raziskovalnemu središču Evropske komisije, Ispra, Italija, za naslednje dejavnosti v obdobju od 1. januarja 2014 do 31. decembra 2014:

(a) za dejavnosti, povezane z materiali in predmeti v stiku z živili, navedena finančna pomoč ne presega 380 000 EUR;

(b) za dejavnosti, povezane z gensko spremenjenimi organizmi, navedena finančna pomoč ne presega 410 000 EUR.

Člen 31

Finančna pomoč Unije iz členov 1 do 30 znaša 100 % upravičenih stroškov ob upoštevanju višine finančne pomoči EU, dodeljene s tem sklepom.

Člen 32

Ta sklep je sklep o financiranju v smislu člena 84 finančne uredbe.

Člen 33

Ta sklep je naslovljen na laboratorije, navedene v Prilogi.

V Bruslju, 17. januarja 2014 Za Komisijo Tonio BORG Član Komisije

(1) UL L 155, 18.6.2009, str. 30.

(2) UL L 165, 30.4.2004, str. 1.

(3) Uredba (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).

(4) Delegirana uredba Komisije (EU) št. 1268/2012 z dne 29. oktobra 2012 o pravilih uporabe Uredbe (EU, Euratom) št. 966/2012 Evropskega parlamenta in Sveta o finančnih pravilih, ki se uporabljajo za splošni proračun Unije (UL L 362, 31.12.2012, str. 1).

(5) Izvedbena uredba Komisije (EU) št. 135/2013 z dne 18. februarja 2013 o spremembi Izvedbene uredbe (EU) št. 926/2011 za namene Odločbe Sveta 2009/470/ES o finančni pomoči Unije referenčnim laboratorijem EU za krmo, živila in sektor za zdravstveno varstvo živali (UL L 46, 19.2.2013, str. 8).

(6) Izvedbena uredba Komisije (EU) št. 926/2011 z dne 12. septembra 2011 za namene Odločbe Sveta 2009/470/ES o finančni pomoči Unije referenčnim laboratorijem EU za krmo, živila in sektor za zdravstveno varstvo živali (UL L 241, 17.9.2011, str. 2).